
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1179 


31 Δεκεμβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2084583/11690 

Προσαρμογή τροποποιημένου Καταστατικού της Ανώνυ¬ 
μης Εταιρείας με την επωνυμία «Ανώνυμη Εταιρία Διώ¬ 
ρυγας Κορίνθου» (Α.Ε.ΔΙ.Κ.) στις διατάξεις του Ν. 
2414/1996. 

Ο ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Ν. 1067/1980 «περί συστάσεως 
Ανωνύμου Εταιρείας προς εκμετάλλευσιν της Διώρυγας 
της Κορίνθου. 

2. Την υπ’ αριθμ. 47150/621/17.4.1981 απόφαση του 
Υπουργού Οικονομικών «περί εγκρίσεως του Καταστατι¬ 
κού της Ανωνύμου Εταιρείας υπό την επωνυμίαν Ανώνυ¬ 
μος Εταιρία Διώρυγος Κορίνθου (Λ.Ε.Δ.Ι.Κ.)». 

3. Το υπ’ αριθμ. 86/22.3.1993 Προεδρικό Διάταγμα 
περί μεταφοράς της έδρας της Α.Ε Διώρυγος Κόριν¬ 
θου. 

4. Τις διατάξεις του άρθρου 17 του Ν. 2322/1995 «περί 
παροχής της εγγύησης του Ελληνικού Δημοσίου για τη χο¬ 
ρήγηση δανείων και πιστώσεων και άλλες διατάξεις». 

5. Τις διατάξεις του Ν. 2414/1996 «περί εκσυγχρονι¬ 
σμού Δημοσίων Επιχειρήσεων και Οργανισμών και άλλων 
διατάξεων». 

6. Την υπ' αριθμ. 47/27.9.1996 απόφαση του Δ.Σ. της 
Α.Ε.ΔΙ.Κ. σχετικά με την προσαρμογή του Καταστατικού 
της στις διατάξεις του Ν. 2414/1996. 

7. Τις διατάξεις του άρθρου 3 της αριθ. 1107147/1239/ 
006Α/7.10.1996 κοινής απόφασης του Πρωθυπουργού 
και του Υπουργού Οικονομικών (Β 922/7.10.96) «ανά¬ 
θεση αρμοδιοτήτων Υπουργού Οικονομικών στους Υφυ- 
πουργούς Οικονομικών». 

8. Το υπ’ αριθμ. 22968/ΔΕΚΟ 83/2.7.96 έγγραφο του 
Υπουργείου Εθνικής Οικονομίας (Γενική Δ/νση Οικονομι¬ 
κής Πολιτικής) με το οποίο καθορίζεται η 30.9.1996 ως 
προθεσμία υποβολής των σχετικών με την προσαρμογή 
του Καταστατικού της Α.ΕΔ.Ι.Κ. Α.Ε. στις διατάξεις του Ν. 
2414/96, αποφασίζουμε: . 


Α' Εγκρίνουμε το Καταστατικό της Ανώνυμης Εταιρείας 
Διώρυγας Κορίνθου (Α.Ε.Δ1.Κ.) που ακολουθεί, κωδικο- 
ποιημένο, το οποίο τροποποιήθηκε και εναρμονίστηκε με 
τις διατάξεις του Ν. 2414/1996 από το Διοικητικό Συμ¬ 
βούλιό της και αποτελείται από σαράντα πέντε (45) άρ¬ 
θρα, ως ακολούθως: 

ΚΑΤΑΣΤΑΤΙΚΟ 

της Ανώνυμη; Εταιρία; Διώρυγας Κορίνθου (Α.Ε.ΔΙ.Κ.) 


ΚΕΦΑΛΑΙΟ I 

Σύσταση, επωνυμία, έδρα, σκοπός, διάρκεια και εποπτεία 
Άρθρο 1 

Σύσταση - Επωνυμία 

* 

Συνιστάται Ανώνυμη Ελληνική Εταιρία με την επωνυμία «Ανώνυμη 
Εταιρία Διώρυγας Κορίνθου Α.Ε.», αποκαλούμενη Α.Ε.ΔΙ.Κ. 


Άρθρο 2 
Έδρα 

Έδρα της Εταιρίας ορίζεται η Ισθμια του Νομού Κορινθίας. 

Άρθρο 3 
Σκοπός 

Σκοπός της Εταιρίας είναι: 

1. Η συντήρηση και βελτίωση της Διώρυγας της Κορίνθου και η 
εξασφάλιση της ομαλή; και συνεχούς λειτουργίας της. 

2. Η εκμετάλλευση της Διώρυγας της Κορίνθου μαζί με τα 
παραρτήματά της και τους εκατέρωθεν της Διώρυγας χώρους. 


Άρθρο 4 

Διάρκεια και εποπτεία 

Η διάρκέια της Εταιρία; είναι αορίστου χρόνου. 

Η Εταιρία λειτουργεί χάριν του δημοσίου συμφέροντος κατά τους 
κανόνες της ιδιωτικής οικονομίας και διέπεται από τις διατάξεις του 
ιδρυτικού της νόμου 1067/1980 (ΦΕΚ 187/18-8-80. Τέυχος Α 1 ) και από 
τις διατάξεις της νομοθεσίας περί ανωνύμων εταιριών, τελεί δε υπό 
την εποπτεία και τον έλεγχο του Υπουργού των Οικονομικών. 

ΚΕΦΑΛΑΙΟ II 

Μετοχικό κεφάλαιο - Μετοχές 


Άρθρο 5 

Μετοχικό κεφάλαιο 

Το μετοχικά κεφάλαιο, το οποίο έχει καταβληθεί ολοαχερώς. ορίζεται 
στο ποσά των δραχμών τριών δισεκατομμυρίων οκτακόσιων είκοσι 
τεσσάρων εκατομμυρίων (3.824.000.000) και διαιρείται σε τριακάσιες 
ογδόντα δύο χιλιάδες τετρακόσιες (382.400) μετοχές, καθεμία από τις 
οποίες έχει ονομαστική αξία δραχμών δέκα χιλιάδων (10.000). 


Άρθρο 6 

Αύξηση κεφαλαίου 

1. Κατά τη διάρκεια της πρώτης πενταετίας από τη σύσταση της 
Εταιρίας, το διοικητικό Συμβούλιο έχει το δικαίωμα με απόφασή του. η 
οποία λαμβάνεται με πλειοφηφία των 2/3 του συνόλου των μελών, να 
αυξάνει ολικά ή μερικά το εταιρικό κεφάλαιο με έκδοση νέων μετοχών, 
τηρουμένου του όρου της παραγράφου 5 του παρόντος άρθρου. 

2. Επίσης, ττρουμένου του όρου της παραγράφου 5 του παρόντος 
άρθρου, η Γενική Συνέλευση έχει το δικαίωμα με απόφασή της, η οποία 
λαμβάνεται κατά τις διατάξεις της παραγράφου 4 του άρθρου 16 του 
παρόντος, να αυξάνει ολικά ή μερικά το εταιρικό κεφάλαιο με έκδοση 
νέων μετοχών, με την επιφύλαξη της διάταξης του άρθρου 13 περίπτ. 

2α του Κωδ. Νόμου 2190/1920. 

3. Οι αυξήσεις κεφαλαίου που αποφασίξονται σύμφωνα με τις 
προηγούμενες παραγράφους δεν αποτελούν τροποποίηση του 
παρόντος καταστατικού. 

4. Σε κάθε περίπτωση αύξησης του εταιρικού κεφαλαίου, παρέχεται 
δικαίωμα προτίμησης σε ολόκληρο το νέο κεφάλαιο στους κατά την 
εποχή της έκδοσης μετόχους της Εταιρίας, κατά τις διατάξεις του 
άρθρου 13 παρ. 5 του Κωδ. Νόμου 2190/1920. 

5. Οποιαδήποτε λήψη απόφασης για αύξηση του εταιρικού κεφαλαίου 
και έκδοση νέων μετοχών ή γενικά για αύξηση του κεφαλαίου με 
οποιαδήποτε μορφή, κατά τις διατάξεις του παρόντος, απαγορεύεται 
χωρίς προηγούμενη άδεια του Υπουργού Οικονομικών. 


Αρθρο 7 
Μετοχές 

1. Οι μετοχές της Εταιρίας είναι ονομαστικές. 

2. Οι τίτλοι των μετοχών μπορούν να αντιπροσωπεύουν μία ή 
περισσότερες μετοχές, είναι αραθμημένοι με αΰξοντα αριθμό και 
φέρουν τα στοιχεία του κυρίου του τίτλου, τη χρονολογία έκδοσής 
τους, τη σφραγίδα της Εταιρίας, καθώς και την υπογραφή του 
Προέδρου του Διοικητικού Συμβουλίου και ενός Συμβούλου που 
ορίζεται από το Διοικητικό Συμβούλιο ειδικά για το σκοπό αυτό. Τα 
σχετικά με την έκδοση των μετοχών ρυθμίζονται από το Διοικητικό 
Συμβούλιο. 

3. Το Ελληνικό Δημόσιο μπορεί να μεταβιβάζει μέρος των μετοχών 
που του ανήκουν σε Τράπεζες. Οργανισμούς ή Επιχειρήσεις Κοινής 
Ωφέλειας, στις οποίες η πλειοψηφία των μετοχών ανήκει σ' αυτό, 
ποτέ όμως η μεταβίβαση αυτή δε μπορεί να υπερβαίνει το 40% των 
μετοχών της Εταιρίας. 


ΚΕΦΑΛΑΙΟ III 
Μέτοχοι 


Αρθρο 8 

Δικαιώματα Μετόχων 

1. Μετά την κατά το προηγούμενο άρθρο μεταβίβαση των μετοχών, οι 
μέτοχοι ασκούν τα δικαιώματά τους σε σχέση με τη διοίκηση της 
Εταιρίας μόνο δια της Γενικής Συνέλευσης. 

2. Κάθε μετοχή δίνει δικαίωμη, μίας ψήφου στη Γενική Συνέλευση. 


Αρθρο 9 

Δικαιώματα μειοψηφίας 

1. Μετά από αίτηση μετόχων που εκπροσωπούν το 1/20 του 
καταβεβλημένου Μετοχικού Κεφαλαίου, το Διοικητικό Συμβούλιο 
υποχρεούται να συγκαλεί έκτακτη Γενική Συνέλευση των μετόχων, 
ορίζοντας ημέρα της συνεδρίασης αυτής που δεν απέχει περισσότερο 
από τριάντα ημέρες από τη χρονολογία της επίδοσης της αίτησης 
στον Πρόεδρο του Διοικητικού Συμβουλίου. Στην αίτηση πρέπει να 
προσδιορίζεται με ακρίβεια το αντικείμενο της ημερήσια; διάταξης. 

2. Με αίτηση μετόχων που εκπροσωπούν το 1/20 του καταβεβλημένου 
Μετοχικού Κεφαλαίου, ο Πρόεδρος της Συνέλευσης υποχρεούται να 
αναβάλει για μία μόνο φορά τη λήψη αποφάσεων τακτικής ή έκτακτης 
Γενικής Συνέλευσης, ορίζοντας ημέρα συνεδρίασης για λήψη των 
αποφάσεων αυτών αυτή που ορίζεται στην αίτηση των μετόχων, η 
οποία όμως δε μπορεί να απέχει περισσότερο από τριάντα ημέρες από 
τη χρονολογία αναβολής. 

3. Με αίτηση μετόχων που εκπροσωπούν το 1/20 του καταβεβλημένου 
Μετοχικού Κεφαλαίου, η οποία υποβάλλεται πέντε ολόκληρες 
ημέρες πριν την τακτική Γενική Συνέλευση, το Διοικητικό Συμβούλιο 
υποχρεούται: 

α) Να ανακοινώνει στη Γενική Συνέλευση των μετόχων τα ποσά που 
κατά την τελευταία διετία καταβλήθηκαν για οποιαδήποτε αιτία από 
την Εταιρία σε μέλη του Διοικητικού Συμβουλίου ή στους Διευθυντές 
ή σε άλλους υπαλλήλους της, καθώς και κάθε άλλη παροχή προς τα 
πρόσωπα αυτά ή κάθε σύμβαση της Εταιρίας μ’ αυτά από οποιαδήποτε 
αιτία. 

β) Να παρέχει τις συγκεκριμένες πληροφορίες που ζητούνται σχετικά 
με τις υποθέσεις της Εταιρίας, στο μέτρο που αυτές είναι χρήσιμες για 
την πραγματική εκτίμηση των θεμάτων της ημερήσιας διάταξης. Το 

Διοικητικό Συμβούλιο μπορεί να αρνηθεί την παροχής των 
πληροφοριών που ζητούνται για αποχρώντα λόγο, οπότε η αιτιολογία 
πρέπει να γραφτεί στα πρακτικά. 

4. Με αίτηση μετόχων που εκπροσωπούν το 1/3 του καταβεβλημένου 
Μετοχικού Κεφαλαίου, η οποία υποβάλλεται στην Εταιρία μέσα στην 
προθεσμία της προηγούμενης παραγράφου και εφόσον αυτοί δεν 
εκπροσωπούνται στο Διοικητικό Συμβούλιο, το Διοικητικό Συμβούλιο 
υποχρεούται να παρέχει σ’ αυτούς κατά τη Γενική Συνέλευση, ή αν 
προτιμά πριν απ' αυτή σε εκπρόσψπό τους, πληροφορίες για την 
πορεία των εταιρικών υποθέσεων και την περιουσιακή κατάσταση της 
Εταιρίας. Το Διοικητικό Συμβούλιο μπορεί να αρνηθεί την παροχή 
των πληροφοριών που ζητούνται για αποχρώντα ουσιώδη λόγο, οπότε 
η αιτιολογία πρέπει να γραφτεί στα πρακτικά. 

5. Στις περιπτώσεις του δεύτερου εδαφίου της παραγρ. 3 και της 
παραγρ. 4 του παρόντος άρθρου, τυχόν αμφισβήτηση για τη 
βασιμότητα της αιτιολογίας λύνεται από το αρμόδιο Μονομελές 
Πρωτοδικείο της έδρας της Εταιρίας κατά τη διαδικασία των 
ασφαλιστικών μέτρων. 

6. Με αίτηση μετόχων που εκπροσωπούν το 1/20 του καταβεβλημένου 
Μετοχικού Κεφαλαίου, η λήψη απόφασης για κάποιο θέμα ημερήσιας 
διάταξης Γ ενικής Συνέλευσης ενεργείται με ονομαστική κλήση. 

7. Σε όλες τις παραπάνω περιπτώσεις των παρ. 1 ως 4 του παρόντος 
άρθρου, οι αιτούντες μέτοχοι οφείλουν να έχουν καταθέσει, σύμφωνα 
με το άρθρο 13 του παρόντος Καταστατικού, τις μετοχές τους που τους 
παρέχουν τα πιο πάνω δικαιώματα, από τη χρονολογία της επίδοσης 
της αίτησής τους μέχρι την ημέρα της συνεδρίασης της Γενικής 
Συνέλευσης, ενώ στις περιπτώσεις της παρ. 5 μέχρι την έκδοση της 
απόφασης του αρμόδιου Δικαστηρίου. 

8. Μέτοχοι της Εταιρίας που εκπροσωπούν το 1/20 τρυ 
καταβεβλημένου Μετοχικού Κεφαλαίου έχουν δικαίωμα να ζητήσουν 
έλεγχο της Εταιρίας από το αρμόδιο Δικαστήριο της περιφέρειας στην 
οποία εδρεύει η Εταιρία, το οποίο δικάζει κατά τη νόμιμη διαδικασία 
Ο έλεγχος διατάζεται αν πιθανολογείται ότι με τις πράξεις που 
καταγγέλονται παραβιάζονται οι διατάξεις των νόμων ή του παρόντος 
Καταστατικού ή των αποφάσεων της Γενικής Συνέλευσης, ενώ οι 
πράξεις που καταγγέλονται πρέπει να έγιναν σε χρόνο που δεν απέχει 
περισσότερο από δύο χρόνια από τη χρονολογία της έγκρισης του 
Ισολογισμού της χρήσης μέσα στην οποία τελέστηκαν αυτές. 

9. Μέτοχοι τής Εταιρίας που εκπροσωπούν το 1/3 του καταβεβλημένου 
Μετοχικού Κεφαλαίου δικαιούνται να ζητήσουν από το αρμόδιο κατά 
την προηγούμενη παράγραφο Δικαστήριο έλεγχο της Εταιρίας. 

. εφόσον απ’ όλη την πορεία των εταιρικών υποθέσεων γίνεται 

πιστευτό ότι η διοίκηση των εταιρικών υποθέσεων δεν ασκείται όπως 
επιβάλλει η χρηστή και συνετή διαχείριση. Η διάταξη αυτή δεν 
εφαρμόζεται όταν η μειοψηφία που προβαίνει στη σχετική αίτηση 
εκπροσωπείται στο Διοικητικό Συμβούλιο της Εταιρίας. 

10. Οι αιτούντες πρέπει μέχρι την απόφαση επί της αίτησης να 
διατηρούν κατατεθειμένες στο Ταμείο Παρακαταθηκών και Δανείων, 
στην Τράπεζα της Ελλάδος ή σε οποιαδήποτε άλλη αναγνωρισμένη 
Ελληνική Τράπεζα, τις μετοχές που παρέχουν σ’ αυτούς το δικαίωμα 
για υποβολή αίτησης και πάντως για διάστημα όχι μικρότερο των 
τριάντα ημερών από τη υποβολή της αίτησης. 

ΚΕΦΑΛΑΙΟ IV 
Γενική Συνέλευση 


Άρθρο 10 

Αρμοδιότητα Γ ενικής Συνέλευσης 

1. Η Γενική Συνέλευση των μετόχων της Εταιρίας είναι το ανώτατο 
όργανό της και δικαιούται να αποφασίζει για κάθε υπόθεση που αφορά 
την Εταιρία. Οι αποφάσεις της δεσμεύουν και τους μετόχους που 
απουσιάζουν ή διαφωνούν. 

2. Η Γενική Συνέλευση είναι η μόνη αρμόδια να αποφασίζει, 
τηρώντας σε κάθε περίπτωση τις διατάξεις του Ν. 1067/80 και του 
Κωδ. Νόμου 2190/1920 περί Ανωνύμων Εταιριών, για: 

α) Τροποποιήσεις του Καταστατικού. Ως τροποποιήσεις θεωρούνται 
και οι αυξήσεις ή μειώσεις του εταιρικού κεφαλαίου, με εξαίρεση τις 
περιπτώσεις 1 και 2 του άρθρου 6 του παρόντος. 

β) Έκδοση δανείου με ομολογίες, καθώς και με ομολογίες 
μετατρέψιμες σε μετοχές σχετικά με τις οποίες προβλέπει το άρθρο 3α 
του Κωδ. Νόμου 2190/1920. 

γ) Εκλογή έξι (6) μελών του Διοικητικού Συμβουλίου, ως εκπροσώπων 
των μετόχων σ' αυτό. » 

δ) Εκλογή και διορισμό ελεγκτών. 

ε) Διορισμό εκκαθαριστών. 

στ) Διάθεση των ετήσιων κερδών. 

ζ) Έγκριση του Ισολογισμού της Εταιρίας. 

η) Καθορισμό της αμοιβής των μελών του Διοικητικού Συμβουλίου. 

θ) Απαλλαγή των μελών του Διοικητικού Συμβουλίου για τις πράξεις 
διαχείρισης και των ελεγκτών από κάθε ευθύνη. 

3. Μεταβολή της εθνικότητας της Εταιρίας ή συγχώνευσή της με άλλη 
Εταιρία δεν επιτρέπεται./ 

4. Τα κατά τη νομοθεσία περί Ανωνύμων Εταιριών και το Ν. 1067/80 
δικαιώματα του Δημοσίου ως μετόχου στη Γενική Συνέλευση 
ασκούνται από τον Υπουργό των Οικονομικών. 

Άρθρο 11 

Σύγκληση Γενικής Συνέλευσης 

1. Η Γενική Συνέλευση των μετόχων συγκαλείται από το Διοικητικό 
Συμβούλιο και συνέρχεται τακτικά στην έδρα της Εταιρίας μία φορά 
σε κάθε εταιρική χρήση και εντός έξι (6) το πολύ μηνών από τη λήξη 
της χρήσης αυτής. Το Διοικητικό Συμβούλιο μπορεί να συγκαλέσει τη 
Γενική Συνέλευση των μετόχων σε έκτακτη συνεδρίαση, όταν το 
κρίνει σκόπιμο. 

2. Το Διοικητικό Συμβούλιο υποχρεούται να συγκαλεί τη Γενική 
Συνέλευση των μετόχων, εκτός από τις υπόλοιπες περιπτώσεις που 
προβλέπονται από το Νόμο και το παρόν Καταστατικό και σε κάθε 
περίπτωση που υποδεικνύεται με απόφαση της Γενικής Συνέλευσης. 

3. Η Γενική Συνέλευση, με εξαίρεση τις επαναληπτικές συνελεύσεις 
και όσες εξομοιώνονται μ’ αυτές, πρέπει να καλείται είκοσι (20) 
τουλάχιστον ημέρες πριν την ημέρα που ορίζεται για τη συνεδρίασή 
της. υπολογιζομένων και των εξαιρετέων ημερών. Η ημέρα 

δημοσίευσης της πρόσκλησης της Γενικής Συνέλευσης και η ημέρα 
της συνεδρίασής της δεν υπολογίζονται. 

Άρθρο 12 

Πρόσκληση - Ημερήσια Διάταξη 

1. Η πρόσκληση των μετόχων της Γ ενικής Συνέλευσης περιλαμβάνει 
τουλάχιστον τη χρονολογία, την ημέρα, την ώρα και το οίκημα όπου 
πρόκειται να συνέλθει η συνέλευση, καθώς και τα θέματα της 
ημερήσιας διάταξης με σαφήνεια. Η πρόσκληση αυτή δημοσιεύεται 
με τον προσήκοντα τρόπο, σύμφωνα με το Ν. 2190/1920 και το άρθρο 3 
του από 16.1.1930 Π.Δ. και τοιχοκολλάται σε εμφανή θέση του 
καταστήματος της Εταιρίας. 

2. Το Διοικητικό Συμβούλιο της Εταιρίας υποχρεούται δέκα (10) 
ημέρες πριν την τακτική Γενική Συνέλευση να δίνει σε κάθε μέτοχο 
που υποβάλλει σχετική αίτηση αντίγραφο του Ισολογισμού μαζί με 
ανάλυση του Λογαριασμού Αποτελεσμάτων της χρήση; και αντίγραφο 
της έκθεσης του Διοικητικού Συμβουλίου για τον Ισολογισμό και της 
έκθεσης των ελεγκτών. 


Άρθρο 13 

Κατάθεση μετοχών - Αντιπροσώπευση 

1. Οι μέτοχοι που επιθυμούν να μετέχουν στη Γενική Συνέλευση 
οφείλουν να καταθέσουν τους τίτλους, των μετοχών τους στο Ταμείο 
της Εταιρίας ή στο Ταμείο Παρακαταθηκών και Διινείων η σε 
οποιαδήποτε Τράπεζα που είναι αναγνωρισμένη στην Ελλάδα, πέντε 
(5) τουλάχιστον πλήρεις ημέρες πριν την ημέρα που ορίστηκε για τη 
συνεδρίαση της συνέλευσης. 

2. Οι μέτοχοι που έχουν δικαίωμα συμμετοχής στη Γ ενική Συνέλευση 
μπορούν να αντιπροσωπευθούν σ’ αυτήν από πρόσωπο που έχει νόμιμα 
εξουσιοδοτηθεί απ' αυτούς. 

3. Αποδείξεις κατάθεσης μετοχών, καθώς και έγγραφα νομιμοποίησης 
του αντιπροσώπου των μετόχων πρέπει να κατατίθενται στην Εταιρία 
πέντε (5) τουλάχιστον πλήρεις ημέρες πριν τη συνεδρίαση της 
Γενικής Συνέλευσης. 

4. Μέτοχοι που δεν συμμορφώνονται με τις διατάξεις των παραγράφων 
1 και 3 του παρόντος άρθρου μπορούν να μετέχουν στη Γενική 
Συνέλευση μόνο μετά από άδειά της. 


Άρθρο 14 

Πίνακας δικαιουμένων ψήφου 

Σαράντα οκτώ (48) ώρες πριν από κάθε Γενική Συνέλευση 
τοιχοκολλάται σε εμφανή θέση του καταστήματος της Εταιρίας νόμιμα 
συνταγμένος Πίνακας με όσους μετόχους έχουν δικαίωμα ψήφου κατά 
τη Γενική Συνέλευση. 


Αρθρο 15 

Συνηθισμένη απαρτία και πλειοψηφία Γενικής Συνέλευσης 

1. Η Γενική Συνέλευση βρίσκεται σε απαρτία όταν εκπροσωπείται σ’ 
αυτήν το 60% τουλάχιστον του καταβεβλημένου Μετοχικού 
Κεφαλαίου. 

2. Αν δεν επιτευχθεί κατά την πρώτη συνεδρίαση της Γενικής 
Συνέλευσης απαρτία, συνέρχεται επαναληπτική συνέλευση, μέσα σε 
είκοσι (20) ημέρες από τη χρονολογία της συνεδρίασης που 
ματαιώθηκε, η οποία βρίσκεται σε απαρτία οποιοδήποτε κι αν είναι το 
τμήμα του καταβεβλημένου Μετοχικού Κεφαλαίου που 
εκπροσωπείται σ’ αυτή. 

3. Οι αποφάσεις της Γενικής Συνέλευσης λαμβάνονται με απόλυτη 
πλειοψηφία των ψήφων της συνέλευσης. 

4. Εφόσον όλες οι μετοχές ανήκουν στο Ελληνικό Δημόσιο, ο 
Υπουργός των Οικονομικών δικαιούται να αποφασίζει ως Γενική 
Συνέλευση, χωρίς τήρηση των διαδικασιών των άρθρων 11 ως και 17 
του παρόντος. 

Άρθρο 16 

Εξαιρετική απαρτία και πλειοψηψία Γενική; Συνέλευση: 

]. Εξαιρετικά για αποφάσεις που αφορούν: 
α) Διάλυση της Εταιρίας 

α\ Αύξηση ή μείωση του Μετοχικού Κεφαλαίου, με εξαίρεση την 
περίπτωση όσων προβλίπονται στο άρθρο 6 παρ.1 του παρόντος. 

γ) Έκδοση δανείου με ομολογίες. 

δ) Μεταβολή του τρόπου διάθεσης των κερδών. 

ε) Αύξηση των υποχρεώσεων των μετόχων, η Γενική Συνέλευση 
βρίσκεται σε απαρτία, όταν εκπροσωπούνται σ αυτήν τα 2/3 του 
καταβεβλημένου Μετοχικού Κεφαλαίου. 

2 Αν δεν συντελεσθεί κατά την πρώτη συνεδρίαση της Γενικής 
ΓιινίλΕυστε ιι απαρτία που προβλέπεται στην προηγούμενη 
παράκαιρο, ,^ρχ^αι πρώτη επαναληπτική συνέλευση μέσα σε 

είκοσι (20) ημέρες, η οποία προσκαλείται πριν από δέκα (10) 
^Αάνίστον ™Ιέαες και η οποία βρίσκεται σε απαρτία, όταν 
εκπροσωπείται^σ^ αυτήν το 1/2 του καταβεβλημένου Μετοχικού 
Κεφαλαίου. 

, Αν δεν ουντελεσθεί ούτε η απαρτία της προηγούμενης παραγράφου, 
^ΧχΓταΤ^ι πάΜ η συνέλευση μέσα σε είκοσι (20) ημέρες, αφού 
ποοσκλπθεί πριν από δέκα (10) τουλάχιστον ημέρες. Η δεύτερη αυτή 
επαναληπτική συνέλευση βρίσκεται σε απαρτία, όταν εκπροσωπείται 
σ' αυτήν το 1/3 του καταβεβλημένου Μετοχικού Κεφαλαίου. 

. Λ πποιοόσειο που αναφέρονται στην παράγραφο 1 του 

πα(2ντος άρθρου'λαμβάνονται με πλειοψηφία του 60% των ψήφων της 
συνέλευσης. 

Αρθρο 17 

Πρόεδρος - Γραμματέας Γενικής Συνέλευσης 

ι Γτπ Γενική Συνέλευση προεδρεύει προσωρινά ο Πρόεδρος του 
λ.<- .-ιτικού Συυθουλίου ή αν αυτός κωλύεται ο αναπληρωτής του, ενω 
χρ^η ^γραμματέα^εκτελεί 0 προσωρινά αυτός που ορίζεται από τον 

Πρόεδρο. 

2 Μετά την κήρυξη οριστικού του καταλόγου των μετόχων που έχουν 
Ικα^μα^φάΓί ^έλευση προβαίνει στην εκλογή του Προέδρου 
ττγΓκαι* ενός γραμματέα, ο οποίοςεκτελει και χρέη ψηφολέκτη. 

Αρθρο 18 

Θέματα συζήτησης - Πρακτικά Γενικής Συνέλευσης 

1. Οι συζητήσεις και αποφάσεις της Γενικής Συνέλευσης 
περιορίζονται στα θέματα που αναγράφονται στην ημερήσια διάταξη. 

2 Για τις συζητήσεις και αποφάσεις κατά τις συνελεύσεις τηρούνται 
πρακτικά" που υπογράφονται από τον Πρόεδρο και τον Γραμματέα των 
συνελεύσεων. 

3 Αντίνράφα και αποσπάσματα πρακτικών επικυρώνονται από τον 
Πρόεδρο του Διοικητικού Συμβουλίου ή τον αναπληρωτή του και 
προσυπονράφονται και από τον Γ ραμματέα της Γ ενικής Συνέλευσης. 


Αρθρο 19 

Απόφαση απαλλαγής μελών του Διοικητικού Συμβουλίου και 
ελεγκτών 

Μετά την έγκριση του Ισολογισμού, η Γενική Συνέλευση αποφαίνεται 
με ειδική ψηφοφορία που ενεργείται με ονομαστική κλήση, για την 
απαλλαγή των μελών του Διοικητικού Συμβουλίου και των ελεγκτών 
από κάθε ευθύνη αποζημίωσης. Η απαλλαγή αυτή καθίσταται 
ανίσχυρη στις περιπτώσεις του άρθρου 22α του Κωδ. Νομού 
ΣΙΘΟ/ΙΘ'ή) Τα κατά τη νομοθεσία του Κωδ. Νόμου 2190/1920 περί. 
Ανωνύμων Εταιριών και τού Ν. 1067/80 περί της συστάσεως με το 
παρόν της Εταιρίας (Α.Ε.ΔΙ.Κ.) δικαιώματα του Δημοσίου ως μετόχου 
στη Γενική Συνέλευση ασκούνται από τον Υπουργό των Οικονομικών. 


Αρθρο 20 

Συνομολόγηση δανείου από την Εταιρία και υποχρεώσεις της 

I. Η Εταιρία δικαιούται να συνομολογεί κάθε δάνειο με απόφαση του 
διοικητικού Συμβουλίου που εγκρίνεται από τη Γ ενική Συνέλευση. 


2. Η Εταιρία υποχρεούται να παρέχει στο Δημόσιο χωρίς οποιοόήποτε 
αντάλλαγμα τη χρήση των ακινήτων της που βρίσκονται στην περιοχή 
της Διώρυγας, τα οποία σήμερα χρησιμοποιούνται για στέγαση των 

υπηρεσιών του Τελωνείου, του Λιμεναρχείου και της Ελληνικής 
Αστυνομίας και στην κατάσταση που βρίσκονται σήμερα, υποχρεούται 
όμως να τα συνττρεί σχετικά με τις φθοράς τους από τη συνήθη 
χρήση. 


ΚΕΦΑΛΑΙΟ V 


Τα λοιπά όργανα διοίκησης 


Άρθρο 21 

Τα λοιπά όργανα διοίκησης της Εταιρίας, εκτός από τη Γενική 
Συνέλευση των μετόχων, είναι: 

α) Το Διοικητικό Συμβούλιο (Δ.Σ.). 

β) Ο Διευθύνων Σύμβουλος. 

γ) Το Συμβούλιο Διεύθυνσης. 


Αρθρο 22 

Σύνθεση και θητεία του Δ.Σ. 

1. Η Εταιρία δκχκείται από Ιίμελές Διοικητικό Συμβούλιο το οποίο 
αποτελεί το ανώτατο διοικητικό όργανο της Εταιρίας και κατά κύριο 
λόγο διαμορφώνει τη στρατηγική και την πολιτική ανάπτυξης της 
Εταιρίας, ενώ εποπτεύει και ελέγχει τη διαχείριση της περιουσίας της. 

2. Η θητεία του Δ.Σ. είναι πενταετής. 

3. Το Δ.Σ. απαρτίζεται από: 

α) Έξι (6) εκπροσώπους των μετόχων, που εκλέγονται από τη Γ.Σ. 

β) Δύο (2) εκπροσώπους των εργαζομένων στην Εταιρία που 
εκλέγονται με άμεση και καθολική ψηφοφορία απο τα μέλη τους. 

γ) Ένα (1) πρόσωπο που υποδεικνύεται από την Οικονομική και 
Κοινωνική Επιτροπή (Ο.Κ.Ε.) και ορίζεται σύμφωνα με την παρ.3 του 
άρθρου 6 του Ν.2414/96. και 

δ) Δύο (2) εκπροσώπους του Ελληνικού Δημοσίου, δηλαδή τον Πρόεδρο 
και τον Διευθύνοντα Σύμβουλο της Εταιρίας. 

4. Το υποδεικνυόμενο από την Ο.Κ.Ε. μέλος του Δ.Σ. προτείνεταιμέσα 
σε αποκλειστική προθεσμία δύο (2) μηνών, αφΰτου ειδοποιηθεί η 
Ο.Κ.Ε. από το Υπουργείο Εθνικής Οικονομίας. Η ίδια προθεσμία ισχύει 
και για την πρόταση εκπροσώπων των εργαζομένων στην Εταιρία Αν 
οι προθεσμίες αυτές παρέλθουν άπρακτες, το Δ.Σ. συγκροτείται και 
λειτουργεί χωρίς τα μέλη αυτά. 

5. Οι εκπρόσωποι του Δημοσίου στο Δ.Σ.. καθώς και ο Πρόεδρος και ο 
Διευθύνων Σύμβουλος, ορίζονται με κοινή απόφαση των Υπουργών 
Εθνικής Οικονομίας και Οικονομικών, με την επιφύλαξη των διατάξεων 
του άρθρου 10 Ν.2322/1995 (®ΕΚ 143 Α'). 

6. Σε περίπτωση που οι ιδιότητες, του Προέδρου του Δ.Σ. και του 
Διευθύνοντα Συμβούλου συμπίπτουν στά ίδιο πρόσωπο, ορίζεται ένα (1) 
ακόμη μέλος στο Δ.Σ., ως εκπρόσωπος του Δημοσίου. 

7. Ως μέλη του Δ.Σ. δύναται να εκλέγονται και εν ενεργεία δημόσιοι 
υπάλληλοι. 

8. Σε περίπτωση αντικατάστασης κάποιου συμβούλου, η θητεία του 
συμβούλου που ορίζεται ή εκλέγεται ως αντικαταστάτης θα &αρκει 
μέχρι το χρόνο κατά τον οποίο θα έληγε η θητεία του συμβούλου που 
αντικαταστάθηκε. 

9. Τα μέλη του Δ.Σ. μπορούν να επανεκλέγονται ή να ορίζονται εκ 
νέου. 

10. Κατά τα λοιπά εφαρμόζονται οι διατάξεις του Ν.1067/80 περί 
συστάσεως της Εταιρίας και του Ν. 2190/20 περί Ανωνύμων Εταιριών, 
όπως έχει τροποποιηθεί και συμπληρωθεί μεταγενέστερα. 

11. Οι διατάξεις του παρόντος άρθρου εφαρμόζονται μετά τη λήξη -της 
• θητείας του Δ.Σ. της Εταιρίας. 

Αρθρο 23 

Εξουσία - Αρμοδιότητες του Δ.Σ. 

]. Το Δ.Σ. είναι αρμόδιο να αποφασίζει για κάθε θέμα που ανάγεται 
στη διαχείριση τη; περιουσίας, διοίκηση και εκπροσώπηση της 
Εταιρίας και γενικά στη δραστηριότητα της και λαμβάνει όλα τα 
ενδεικνυόμενα μέτρα και αποφάσεις προς πραγματοποίηση του 
σκοπού της Εταιρίας. 

Εξαιρούνται της αρμοδιότητας του Δ.Σ. τα θέματα εκείνα που κατά τις 
διατάξεις του Νόμου ή του παρόντος Καταστατικού υπάγονται στην 
αποκλειστική αρμοδιότητα της Γενικής Συνέλευσης. 

2. Με δεδομένο ότι η Εταιρία έχει συσταθεί σε εφαρμογή των 
διατάξεων του Ν. 1067/80 και προς επίτευξη των σκοπών που 
επιδιώκονται απ’ αυτόν, το Δ.Σ., κατά την ενάσκηση των πιο πάνω 
αρμοδιοτήτων του. περιορίζεται από τους όρους και τις διατάξει; του 
Νόμου αυτού, χωρίς να μπορεί να πάρει αποφάσεις που αντίκεινται 
στις διατάξεις του ή καθιστούν αδύνατη ή δυσχερή την εφαρμογή του. 


Αρθρο 24 

Εκπροσώπηση της Εταιρίας 

1. Η Εταιρία εκπροσωπείται από το Δ.Σ., με επιφύλαξη των διατάξεων 
των επόμενων παραγράφων του παρόντος άρθρου. 

2. Ενώπιον των Δικαστηρίων, η Εταιρία εκπροσωπείται από τον 
Πρόεδρο του Δ.Σ. ή τον Αντιπρόεδρό του. Αν απαιτείται προσωπική 
εμφάνιση ενώπιον Δικαστηρίου του εκπροσώπου της Εταιρίας, καθώς 
και αν πρόκειται να δοθεί όρκος απ’ αυτήν, η Εταιρία εκπροσωπείται 
ή ο όρκος δίνεται από μέλος του Δ.Σ. ή από υπάλληλο της Εταιρίας 
που ορίζεται από το Δ.Σ. 

3. Το Δ.Σ. έχει το δικαίωμα να αναθέτει την εκπροσώπηση της 
Εταιρίας, γενικά ή σε ορισμένου είδους μόνο πράξεις, σε ένα ή 
περισσότερα πρόσωπα, μέλη του ή υπαλλήλους ή στο Νομικό 
Σύμβουλο της Εταιρίας. 

4. Το Δ.Σ. μπορεί με απόφασή του να αναθέτει ορισμένες 
αρμοδιότητες και υπηρεσίες του στον Πρόεδρο ή σε άλλα μέλη του 

Δ.Σ. ή στον Γενικό Διευθυντή ή και σε άλλα υπηρεσιακά όργανα και να 
τους εξουσιοδοτεί γιο την ενέργεια ορισμένων πράξεων. 


Άρθρο 25 
Συγκρότηση Δ.Σ. 

1. Το Δ.Σ., αμέσως μόλις εκλεγούν άβα μέλη του εκλέγονται και 
ορισθούν όσα μέλη του ορίζονται, συνέρχεται και συγκροτείται σε 
σώμα, εκλέγοντας με μυστική ψηφοφορία και σχετική πλειοψηφία τον 
Αντιπρόεδρό του. 

2. Ο Πρόεδρος του Δ.Σ. προίσταται του Συμβουλίου, διευθύνει τις 
εργασίες του, προεδρεύει στις συνεδριάσεις και τις συγκαλεί, 
προσδιορίζοντας την ημέρα και την ώρα συγκρότησής τους και 
εισηγείται τα θέματα τής Εταιρίας στις συνεδριάσεις αυτές. Ο 
Πρόεδρος δύναται να ορίζει εισηγητές μέλη του Δ.Σ. ή το Γενικό 
Διευθυντή της Εταιρίας. Ο Πρόεδρος έχει την ανώτατη εποπτεία της 
λειτουργίας της Εταιρίας. Τον Πρόεδρο, όταν απουσιάζει ή κωλύεται, 
αναπληρώνει σε όλη την έκταση Των αρμοδιοτήτων του ο 
Αντιπρόεδρος και αυτόν ο Διευθύνων Σύμβουλος ή ο Γενικός 
Διευθυντής ή άλλος οριζόμενος από το Συμβούλιο σύμβουλος. 

3. Σε περίπτωση παραίτησης, έκπτωσης ή θανάτου μέλους του Δ.Σ., το 
κενό συμπληρώνεται σύμφωνα με όσα ορίζονται στο άρθρο 22 του 
παρόντος Καταστατικού. 

4 . Η χωρίς δικαιολογημένη αιτία συνεχής επί δύο (2) μήνες απουσία 
συμβούλου από τις συνεδριάσεις ισοδύναμοί με παραίτηση που 
θεωρείται αμετάκλητη από τη στιγμή που το Συμβούλιο αποφασίσει 
γι'αυτήν και γίνει η σχεπκή αναφορά στα πρακτικά του Δ.Σ. 

Επίσης, η χωρίς δικαιολογημένη αιτία απουσία μέλους του Συμβουλίου 
για πέντε (5) συνεδριάσεις, τακτικές ή έκτακτες^μέσα. σς .χρονικό 
διάστημα ενός έτους ισοδυναμεί με παραίτηση που θεωρείται 
αμετάκλητη από τη στιγμή πςυ το Συμβούλιο αποφασίσει γι'αυτήν και 
γίνει η σχετική αναφορά στα πρακτικά του Δ.Σ. 


Άρθρο 26 
Σύγκληση του Δ.Σ. 

Το Δ.Σ. συνεδριάζει στην έδρα της Εταιρίας, αφού συγκνηθει από τον 
Πρόεδρό του. τακτικά και υποχρεωτικά τουλάχιστον μία φορά το μήνα 
και έκτακτα όταν ο Πρόεδρος, ή ο Αντιπρόεδρος που τον 
αναπληρώνει, το κρίνει σκόπιμο και όταν δύο (2) από τους συμβου/.ους 
ξητήσουν εγγράφω; τη σύγκλησή του. 


Αρθρο 27 

Αντιπροσώπευση μελών - Απαρτία * Πλειοψηφία 

1. Σύμβουλος που απουσιάζει μπορεί να εκπροσωπείται από άλλον 
σύμβουλο, εφόσον το ζητήσει εγγράφω;. Κάθε σύμβουλος μπορεί να 
εκπροσωπήσει έναν μόνο σύμβουλο που απουσιάζει. Κάθε σύμβουλος 
έχει μία μόνο ψήφο, όταν όμως αντιπροσωπεύει σύμβουλο που 
απουσιάζει έχει δύο ψήφους, αν εξουσιοδοτηθεί με ειδική εντολή που 
απευθύνεται εγγράφως στο Συμβούλιο. Κανένας σύμβουλος δεν 
μπορεί να αντιπροσωπευθεί στο Συμβούλιο από πρόσωπο που δεν 
είναι μέλος του. 

2. Το Συμβούλιο βρίσκεται σε απαρτία όταν παρίστανται έξι (6) 
τουλάχιστον σύμβουλοι αυτοπροσώπως. 

3. Οι αποφάσεις του Δ.Σ. λαμβάνονται με απόλυτη πλειοψηφία των 
παρόντων και αντιπροσωπευομένων συμβούλων και σε περίπτωση 
ισοψηφίας νικά η ψήφος του Προέδρου. 


Αρθρο 28 
Πρακτικά Δ.Σ. 

1. Οι αποφάσεις του Δ.Σ. πιστοποιούνται με καταχώρηση σε ειδικό 
βιβλίο πρακτικών, το οποίο υπογράφεται από τους συμβούλους που 
παραστάθηκαν κατά τη συνεδρίαση. Κανένας σύμβουλος δεν 
δικαιούται να αρνηθεί την υπογραφή των πρακτικών συνεδρίασης 
στην οποία έλαβε μέρος, μπορεί όμως, αν διαφωνεί με κάποια από τις 
αποφάσεις που λαμβάνονται, να ζητήσει την αναγραφή της γνώμης του 
στα πρακτικά. 

2. Αντίγραφα ή αποσπάσματα των πρακτικών, που πρόκειται να 
προσαχθούν ενώπιον Δικαστηρίου ή άλλης αρχής ή εκδίδονται για 
οποιαδήποτε χρήση, επικυρώνονται από τον Πρόεδρο του Δ.Σ. ή, αν 
αυτός απουσιάζει, από τον Αντιπρόεδρό του. 


Αρθρο 29 
Αμοιβή μελών Δ.Σ. 

1. Στον Πρόεδρο. Αντιπρόεδρο, Διευθύνοντα Σύμβουλο και στα 
υπόλοιπα μέλη του Δ.Σ. χορηγείται μηνιαία αποζημίωση το ποσό της 
οποίας ορίζεται οπό τη Γενική Συνέλευση για το χρονικό διάστημα 
μέχρι τη σύγκληση νέας τακτικής Γ.Σ. 

2. Κάθε άλλη αμοιβή ή αποζημίωση των μελών του Δ.Σ. βαρύνει την 
Εταιρία μόνο αν εγκριθεί με ειδική απόφαση της τακτικής Γ.Σ. μετά 
από εισήγηση του Δ.Σ.. με την επιφύλαξη της διάταξης της παρ.2 εδ.γ 
του άρθρου 37 του παρόντος Καταστατικού. 


Αρθρο 30 
Ευθύνη συμβούλων 

Τα μέλη του Δ.Σ. ευθύνονται έναντι της Εταιρίας για κάθε πταίσμα 
τους κατά την άσκηση των καθηκόγτων τους, κατά τους ειδικότερους 
ορισμούς του άρθρου 22α του Κωδ. Ν. 2190/1920. 

Αρθρο 31 

Διευθύνων Σύμβουλος 

1. Στην Εταιρία προσλαμβάνεται, μετά από δημόσια προκήρυξη της 
θέσης, διευθύνων σύμβουλος, για χρονικό διάστημα πέντε (5) ετών. 

2. Ο διευθύνων σύμβουλος είναι μέλος του Δ.Σ. της Εταιρίας και η 
ιδιότητά του δεν είναι ασυμβίβαστη με την ιδιότητα του Προέδρου του 
Δ.Σ. 

3. Τα ελάχιστα απαιτούμενα προσόντα για την κάλυψη της θέσης του 
διευθύνοντος συμβούλου καθορίζονται από το νόμο, ενώ η προκήρυξη 
της θέσης γίνεται με κοινή απόφαση των Υπουργών Εθνικής 
Οικονομίας και Οικονομικών, απόφαση με την οποία καθορίζεται και η 
διαδικασία επιλογής και εξειδικεύονται τα αναγκαία προσόντα που 
απαιτούνται. 

Αρθρο 32 

Συμβούλιο Διεύθυνσης - Γενικοί Διευθυντές 

1. Στην εταιρία λειτουργεί επίσης Συμβούλιο Διεύθυνσης, με κύρια 
αποστολή το συντονισμό και την εξασφάλιση της απαραίτητης 
συνοχής της λειτουργίας της εταιρίας, την επίλυση σημαντικών 
προβλημάτων της τρέχουσας διαχείρισης, τη λήψη αποφάσεων για 
προμήθειες ή αναθέσεις έργων μέχρι το τιθέμενο από το Δ.Σ. 
χρηματικό όριο και την άσκηση κάθε άλλης αρμοδιότητιις που του 
εκχωρεί το Δ.Σ. Στο Συμβούλιο Διεύθυνσης μετέχει ως πρόεδρος ο 
Διευθύνων Σύμβουλος και οι γενικοί διευθυντές ή, αν υπάρχει μόνο 
ένας γενικός διευθυντής αυτός και οι διευθυντές ή, σε κάθε άλλη 
περίπτωση οι διευθυντές. Το Δ.Σ. εγκρίνει τον κανονισμό λειτουργίας 
του Συμβουλίου Διεύθυνσης μετά από πρόταση του Διευθύνοντος 
Συμβούλου. 

2. Οι Γενικοί Διευθυντές είναι ανώτατα στελέχη της εταιρίας, εκτός 
οργανικών θέσεων, προίστανται αυτοτελών τομέων δράσης της και 
ορίζονται με απόφαση του Δ.Σ., που εκδίδεται μετά από πρόταση του 
Διευθύνοντος Συμβούλου, όπου προσδιορίζονται και οι αρμοδιότητες 
καθενός. 

3. Οι Γενικοί Διευθυντές επιλέγονται από εξειδικευμένα στελέχη 
διοίκησης από το προσωπικό της εταιρίας ή εκτός αυτού με απόσπαση 
ή με σύναψη ειδικής σύμβασης. 

4. Η αναγκαιότητα διορισμού Γενικών Διευθυντών υπόκειται στην 
κρίση του Δ.Σ., το οποίο καθορίζει τον αριθμό και τις αρμοδιότητές 
τους, καθώς και τον τρόπο λειτουργίας του Συμβουλίου Διεύθυνσης. 

Κεφάλιο VI 
Έλεγχος 


Αρθρο 33 
Ελεγκτές 

1. Ο τακτικός έλεγχος της οικονομικής διαχείρισης και του 
Ισολογισμού της Εταιρίας ενεργείται · από υπαλλήλους του 

Υπουργείου Οικονομικών, που εκλέγονται, μαζί με ισάριθμους 
αναπληρωματικούς, από την προηγούμενη τακτική Γ.Σ. 

2. Το ποσό της αμοιβής των ελεγκτών ορίζεται στην απόφαση της Γ.Σ. 
σχετικά με την εκλογή τους. 


Αρθρο 34 

1. Οι ελεγκτές έχουν το δικαίωμα και οφείλουν οποτεδήποτε κατά τη 
διάρκεια της χρήσης να ελέγχουν οποιοδήποτε βιβλίο ή λογαριασμό 
της Εταιρίας και υποχρεούνται μετά τη λήξη της χρήσης να ελέγχουν 
τον Ισολογισμό και να υποβάλουν προς την τακτική Γ.Σ. έκθεση 
σχετική με το πόρισμα του ελέγχου τους. 

2. Ως έλεγχος του ισολογισμού νοείται τουλάχιστον ο έλεγχος της 
ακρίβειας και την νομιμότητας των εγγράφων από τα οποία προέκυψαν 
τα κονδύλια που αναγράφονται στον ισολογισμό. 

3. Οι ελεγκτές, ως μοναδικοί υπόχρεοι να ελέγχουν, οφείλουν να 
αναφέρουν εγγράφως τα αποτελέσματα του ελέγχου με τυχόν 
παρατηρήσεις τους στο Δ.Σ. και να πρρίστανται στη Γ.Σ., παρέχοντας 
κάθε πληροφορία σχετική με τον έλεγχο που διενέργησαν. 


Αρθρο 35 

1. Οι ελεγκτές δικαιούνται με αίτησή τους προς τον Πρόεδρο του Δ.Σ. 
να ζητήσουν τη σύγκληση έκτακτης Γ.Σ. 

2. Η συνέλευση αυτή συγκαλείται υποχρεωτικά από το Δ.Σ. μέσα σε 
δεκαπέντε (15) ημέρες από την επίδοση της αίτησης προς τον 
Πρόεδρό του και έχει ως αντικείμενο ημερήσια; διάταξης το 
περιεχόμενο τη: αίτησης των ελεγκτών. 


Κεφάλαιο VII 

Επιχειρησιακό: Σχεδίασμά: ■ Διαχείριση 


Αρθρο 36 

Στρατηγικό - Επιχειρησιακό Σχέδιο 


1 . Η Εταιρία υποχρεούται να καταρτίζει: 

α) Το Στρατηγικό Σχέδιο (Σ.Σ.). που καθορίζει, στο πλαίσιο της 
γενικότερης κυβερνητικής πολιτικής, τους μακροχρόνιους βασικούς 
στόχους για την εκπλήρωση των σκοπών της Εταιρίας και τις 
μεθόδους πραγματοποίησής τους, σύμφωνα με τις διατάξεις τοό 
άρθρου 3 του Ν. 2414/96. 

β) Το Επιχειρησιακό Σχέδιο (Ε.Σ.) με διάρκεια τριών (3) έως πέντε (5) 
ετών. Το Ε.Σ. εξειδικεύει τους στόχους του Σ.Σ. κ» τις μεθόδους 
πραγματοποίησής τους για καθένα από τα έτη της διαρκειάς του, 
σύμφωνα με τις διατάξεις του άρθρου 3 του Ν. 2414/96. 

2. Η υποχρέωση υποβολής του Σ.Σ. και του Ε.Σ. δεν αναιρεί την 
υποχρέωση υποβολής του προϋπολογισμού, του απολογισμού, του 
λογαριασμού αποτελεσμάτων χρήσης, καθώς και κάθε άλλου στοιχείου 
που προβλέπεται από γενικές ή ειδικές διατάξεις. 

Αρθρο 37 

Συμβόλαιο Διαχείρισης · Έλεγχος της τήρησής του 

1. Μεταξύ του Προέδρου του Δ.Σ. και του Διευθύνοντα Συμβούλου της 
Εταιρίας αφενός και του Δημοσίου, όπως εκπροσωπείται από τον 
Υπουργό Εθνικής Οικονομίας και τον Υπουργό Οικονομικών αφετέρου, 
συνάπτεται Συμβόλαιο Διαχείρισης,' στο οποίο καθορίζονται με 
λεπτομέρεια και στο πλαίσιο του Σ.Σ. και του Ε.Σ. 01 ^“Χ 01 που 0 
Πρόεδρος του Δ.Σ. και ο Διευθύνων Σύμβουλος αναλαμβάνουν να 
εκπληρώσουν κατά τη διάρκεια της θητείας τους, το Συμβόλαιο 
διαχείρισης καταρτίζεται και κατατίθεται στην αρμόδια κατά τον 
Κανονισμό της Βουλής Επιτροπή, σύμφωνα με τις διατάζεις του 
άρθρου 4 του Ν. 2414/96. 

Αρθρο 38 

Η Εταιρία, μαζί με τον ετήσιο προϋπολογισμό της , υποβάλλει προς 
έγκριση σύστημα Δεικτών Εξυπηρέτησης και Αποτελεσματικοτητας 
(Δ.Ε.Α.). 

Κεφάλαιο VII 

Ισολογισμός - Κερδοζημίες 
Αρθρο 39 
Εταιρική χρήση 

Η Εταιρική χρήση είναι δωδεκάμηνης διάρκειας. Αρχίζει την 1η 
Ιανουάριου και λήγει την 31η Δεκεμβρίου κάθε έτους. 

Αρθρο 40 

Ισολογισμό; 

Στο τέλος κάθε εταιρική; χρήσης το Δ.Σ. καταρτίζει τον Ισολογισμό. 

Ο Ισολογισμό; πρέπει να έχει συνταχθεί με απόλυτη σαφήνεια, κατά 
τρόπο ώστε να συνάγεται απ’ αυτόν με ευκολία και ασφάλεια η 
αληθινή οικονομική κατάσταση της Εταιρίας. 

Αρθρο 41 

1. Ο Ισολογισμός υποβάλλεται για έγκριση στην τακτική Γ.Σ. 
συνοδευόμενος: 

α) από επεξηγηματική έκθεση του Δ.Σ., στην οποία αναφέρονται όλα 
τα ενεργητικά και παθητικά στοιχεία, καθώς και τα στοιχεία του 
λογαριασμού αποτελεσμάτων, όσο το δυνατόν αναλυτικότερα, όπως 
καθορίζεται στο άρθρο 43 παρ. 7 του Κωδ. Ν. 2190/1920 και 

β) από την έκθεση των ελεγκτών. 

2. 0 Ισολογισμός δημοσιεύεται είκοσι (20) ημέρες τουλάχιστον πριν 
τη Συνέλευση, σύμφωνα με όσα ορίζει ο νόμος. 

3. Ο Ισολογισμός, για να εγκριθεί έγκυρα από τη Γ.Σ., πρέπει νά έχει 
ελεγχθεί από τους ελεγκτές της Εταιρίας και να έχει θεωρηθεί από: 

α) τον διευθύνοντα το λογιστήριο της Εταιρίας, 

β) το Γ ενικό Διευθυντή της Εταιρία: και 

γ) το Δ.Σ. τη; Εταιρίας και ειδικότερα εκπρόσωπό του . τον οποίο έχει 
ορίσει ειδικά για το σκοπό αυτό. 


Αρθρο 42 

Καθαρά κέρδη και διάθεσή τους 

Καθαρά κέρδη τη: Εταιρίας είναι αυτά που προκύπτουν μετά από την 
αφαίρεση από τα ακαθάριστα κέρδη που πραγματοποιήθηκαν κάθε 

εξόδου. κάθε ζημίας, των αποσβέσεων σύμφωνα με το νόμο και κάθε 
άλλου εταιρικού βάρους και διανέμονται ως εξής: 

α) Ποσοστό ό% των καθαρών κερδών αφαιρείται για σχηματισμό 
τακτικού αποθεματικού. Η κράτηση αυτή παύει να είναι υποχρεωτική 
αν το αποθεματικό καλύψει ποσό ίσο με το 1/3 του Εταιρικού 
Κεφαλαίου. Αν όμως το αποθεματικό μειωθεί για οποιοδήποτε λόγο, η 
κράτηση επαναλαμβάνεται μέχρι το παραπάνω όριο. 

β) Ποσοστό τουλάχιστον ίσο με το 6% του καταβεβλημένου Εταιρικού 
Κεφαλαίου διατίθεται για την καταβολή του πρώτου μερίσματος, 
εφόσον στην Εταιρία συμμετέχουν και άλλοι μέτοχοι εκτός του 
Δημοσίου. Αν όμως μοναδικός μέτοχος τη; Εταιρίας είναι το Δημόσιο, 
διατίθεται το με βάση τη διάταξη της παρ. 1 του άρθρου 12 του Ν. 
1067/80 καθοριζόμενο ποσοστό. 

γ) Ποσοστό 10% των καθαρών κερδών διατίθεται, σύμφωνα με τις 
διατάξεις της παρ. 2 του άρθρου 12 του Ν. 1067/80, προς ενίσχυση των 
Δήμων Κόρινθου, Λουτρακιού - Περαχώρας και της Κοινότητας 
Ισθμιας. 

δ) Τα υπόλοιπα καθαρά κέρδη διατίθενται μετά από απόφαση της Γ.Σ. 
των μετόχων. 


ΚΕΦΑΛΑΙΟ IX 
Διάλυση - Εκκαθάριση 


Αρθρο 43 

Λόγοι λύσης της Εταιρίας 

1. Η Εταιρία λύνεται αν κηρυχθεί σε κατάσταση πτώχευσης. 

2. Η συγκέντρωση όλων των μετοχών σε ένα πρόσωπο δεν αποτελεί 
λόγο λύσης τη; Εταιρίας. 


3. Το Δ.Σ. υποχρεούται να συγκαλέσει Γ.Σ. για να αποφασίσει για τι- 
διάλυση ή όχι της Εταιρίας, όταν η αξία του ενεργητικού τη; κατά τη 
σύνταξη του Ισολογισμού, μετά την αφαίρεση του παθητικού, γίνει 
μικρότερη του μισού του καταβεβλημένου Μετοχικού Κεφαλαίου. 

Άρθρο 44 

1. Εκτός από την περίπτωση της πτώχευσης, τη λύση της Εταιρίας 
ακολουθεί η εκκαθάρισή της Η Γ.Σ. με απόφασή της ορίζει τους 
εκκαθαριστές. δύο (2) ως τέσσερεις (4). από τους μετόχους της ή 
τρίτους, οι οποίοι ασκούν άλες τις αρμοδιότητες του Δ.Σ. που είναι 
συναφείς με τη διαδικασία και το σκοπό της εκκαθάρισης, όπως αυτές 
τυχόν περιορισθούν από τη Γ.Σ.. με τις αποφάσεις της οποίας 
υποχρεούνται να συμμορφώνονται. 

Ο διορισμός των εκκαθαριστών συνεπάγεται αυτοδικαίως την παύση 
της εξουσίας των μελών του Δ.Σ. και των ελεγκτών. 

2. Οι εκκαθαριστές που διορίζονται από τη Γ.Σ. οφείλουν αμέσως με 
την ανάληψη των καθηκόντων τους να ενεργήσουν απογραφή της 
εταιρικής περιουσίας και να δημοσιεύσουν στον τύπο Ισολογισμό. Την 
ίδια υποχρέωση έχουν οι εκκαθαριστές και κατά τη λήξη της 
εκκαθάρισης. 

3. Η Γ.Σ. των μετόχων διατηρεί όλα τα δικαιώματα της κατά τη 
διάρκεια της εκκαθάρισης. 

4. Οι λογαριασμοί της εκκαθάρισης εγκρίνονται από τη Γ.Σ. των 
μετόχων, η οποία επίσης αποφασίζει και για την απαλλαγή των 
εκκαθαριστών από κάθε ευθύνη. 

5. Κάθε έτος υποβάλλονται στη Γ.Σ. τα αποτελέσματα της 
εκκαθάρισης, μαζί με έκθεση των αιτίων που εμπόδισαν την 
αποπεράτωση της εκκαθάρισης. 


ΚΕΦΑΛΑΙΟ X 
Άρθρο 45 

Κάλυψη και καταβολή κεφαλαίου 

Το κεφάλαιο της Εταιρίας, όπως αναφέρεται στο άρθρο 5 παρ.1 του 
παρόντος Καταστατικού, καταβλήθηκε ολόκληρο από το Ελληνικό 
Δημόσιο. 


Γ Β παρούσα να δημοσιευτεί στην Εφημερίδα της Κυθερνήσευς. 


Αθήνα, 17 Δεκεμβρίου 1996 

ΟΙ ΥΠΟΥΡΓΟΙ 


ΕΘΝΚΗΣ ΟΚΟΝΟΜΑΙ 

ΚΑΙ ΟΚΟΝΟΜΚΟΝ ΥΦΥΠΟΥΡΓΟΣ ΟΙΚΟΝΟΜΚΟΝ 

ΠΑΝΝΟΣ ΠΑΠΑΝΤΟΝΙΟΥ ΝΙΚ. ΧΡ1ΓΓΟΔΟΥΛΑΚΗΣ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ. Κ. 541 00 (031 ) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 

50.000 

25.000 

10.000 

5.000 
• 10.000 

3.000 

150.000 

10.000 

1.500 δρχ. 

2.500 » 

500 » 

2.500 >· 

1.250 » 

500 » 

250 » 

500 »> 

150 » 

7.500 » 

500 »» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



1 




